L'aparición d'os microprocesadors en a decada de 1970 afectó de traza significativa a o disenyo y a implementación d'as CPUs. Dende a introducción en 1970 d'o primer microprocesador, l'Intel 4004 y d'o primero que s'emplegó de traza corrient en as CPUs, l'Intel 8080 d'o 1974, a implementación de CPUs en base a microprocesadors ha suplantato quasi de tot a os atros metodos alternativos. Os fabricants de miniordinadors y ordinadors centrals d'aquella epoca adoptoron os suyos propios programas de desembolique d'os suyos propios cercuitos integratos ta mirar d'actualizar as suyas antigas arquitecturas y producioron microprocesadors con un chuego d'instruccions que aseguravan a compatibilidat con o software d'os suyos modelos antigos.